                    ДО                                                                                                    
                                                                                                     ОБЩИНСКИ СЪВЕТ                                                                    
                                                                                                     ГР. КРУМОВГРАД
ДОКЛАДНА ЗАПИСКА
ОТ  СЕБИХАН КЕРИМ МЕХМЕД - КМЕТ НА ОБЩИНА КРУМОВГРАД

ОТНОСНО: Приемане на обобщена информация от организирано обсъждане на Проект на Общински годишен план за социалните услуги през 2027 година на територията на община Крумовград и Общински годишен план за социалните услуги през 2027 година на територията на Община Крумовград 

      
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На основание чл. 59 от Наредба за планирането на социалните услуги кметът на общината организира разработването на годишен план за социалните услуги за следващата календарна година, който включва: планирането на социалните услуги съгласно Картата и планиране на социалните услуги, които се финансират от общинския бюджет.

Планът отразява ангажимента на общината да осигури адекватни, достъпни и качествени услуги в отговор на социалните потребности на местното население, като се ръководи от принципите на законосъобразност, ефективност, устойчивост и партньорство.

Организацията на предоставянето на социалните услуги в рамките на плана е съобразена със стандартите за качество, определени в Наредбата за качеството на социалните услуги. При планирането се вземат предвид възрастовите характеристики на потребителите, техните специфични нужди, както и начинът на управление на съответните услуги.
На 03 юли 2026 година на официалната интернет страница на Община Крумовград беше публикуван за обществено обсъждане проектът на Общинския годишен план за социалните услуги за 2027 година на територията на общината.

При изготвянето на Плана са участвали заинтересовани страни, на територията на общината - ръководители на социални услуги, служители, потребители на социалните услуги и техни законни представители, Съвета по въпросите на социалните услуги,  в това число Дирекция „Социално подпомагане“  - гр. Крумовград. 
Предложението за проект на Общински годишен план за социалните услуги е публикуван на интернет страницата на Община Крумовград за срок от 30 дни  https://www.krumovgrad.bg/aktualno/aktualno/3208-proekt-na-obshtinski-godishen-plan-za-sotsialnite-uslugi-za-2027-godina.html.
Общинският годишен план за социалните услуги обхваща предвидените дейности за 2027 година и представлява отворен документ, който може да бъде променян, допълван и усъвършенстван, в отговор на възникнали нови потребности и в съответствие с променящите се условия, нормативна база и икономическа среда.
На 22 юли 2026 г. от 12:00 ч. в залата на Общински съвет – Крумовград, находяща се на адрес: гр. Крумовград, ул. „Трети март“ № 3, ет. 1 се проведе публична дискусия за обсъждане на проекта.  
На 24.07.2026 година се проведе присъствено заседание на Съвета по въпросите на социалните услуги в община Крумовград, създаден с Решение № 206 по Протокол № 12 от 30.10.2020 г. на Общински съвет – Крумовград и Заповед № КО - 408 от 31.05.2021 г. на кмета на община Крумовград. 

За резултатите от обсъждането кметът на общината представя на общинския съвет обобщена информация. Въз основа на изразените мнения, становища и предложения в обсъждането кметът на общината може да внесе промени в предложението за общински годишен план за социалните услуги. 

В законоустановения срок по чл. 62, ал. 1 от Наредба за планирането на социалните услуги не са постъпили предложения и становища, относно предложеният проект по електронен път на адрес: minkrum@krumovgrad.bg и в деловодството на Община Крумовград, на адрес: гр. Крумовград, пл. „България“ № 16, ет. 1. По време на дискусиите не бяха направени предложения за изменения, допълнения или корекции на предложения проект, като участниците изразиха подкрепа относно планираните дейности в представения проект на Общински годишен план за социалните услуги през 2027 година на територията на община Крумовград. 

Съгласно чл. 63, ал. 1 от Наредба за планирането на социалните услуги Общинският годишен план за социалните услуги се приема от общинския съвет и се изпраща до 31 август по електронен път на Агенцията за социално подпомагане.


Във връзка с  гореизложеното и на основание чл. 21, ал. 1, т. 12 от ЗМСМА, чл. 38, ал. 1 от Закона за социалните услуги и чл. 63 от Наредбата за планирането на социалните услуги, Общински съвет Крумовград да приеме  следното 

РЕШЕНИЕ:
1. ПРИЕМА Обобщена информация от организирано обсъждане на Проект на Общински годишен план за социалните услуги през 2027 година на територията на община Крумовград – (Приложение № 1), и Общински годишен план за социалните услуги през 2027 година на територията на община Крумовград (Приложение № 2), неразделна част от решението.

2. ВЪЗЛАГА на кмета на община Крумовград да извърши необходимите действия по изпълнение на настоящото решение.                                        
        ВНЕСЪЛ:............./п/..................



                /Себихан Мехмед/

Изготвил:     /п/
Карамфилка Тюрдиева  
Директор на дирекция „ОСД“
Съгласували:

Неждие Акиф    /п/
Зам.-кмет на Община Крумовград
Даниела Чавдарова    /п/
Юрисконсулт в дирекция „НОП“
